Evan Rachel Wood

Evan Rachel Wood (s. 7. syyskuuta 1987 Raleigh, Pohjois-Carolina) on yhdysvaltalainen näyttelijä. == Perhetausta == Woodin isä on näyttelijä, teatteriohjaaja Ira David Wood III ja äiti näyttelijä Sara Lynn Moore. Hänen isoveljensä Ira David IV on myös näyttelijä ja hänen tätinsä Carol Winstead Wood on työskennellyt elokuva-alalla päälavastajana. Woodilla on myös kaksi muuta veljeä, Dana ja Thomas sekä sisko Aden. Woodin isä on kristitty ja äiti juutalainen. == Ura näyttelijänä == Ensimmäinen näytelmä, jossa Wood esiintyi, oli Dickensin Joululaulu (A Christmas Carol), joka esitettiin hänen isänsä johtamassa A Theatre In The Park -teatterissa Raleigh’ssa. Hän oli esityksen aikaan vain muutaman kuukauden ikäinen. Kahdeksan vuoden iässä hän esitti Helen Kelleriä isänsä ohjaamassa versiossa näytelmästä Ihmeidentekijä (The Miracle Worker). Vuonna 1994 Wood teki ensiesiintymisensä televisiossa televisioelokuvissa In the Best of Families: Marriage, Pride & Madness ja Search for Grace. Seuraavana vuonna hän esiintyi kahdessa televisioelokuvassa ja lisäksi yhdessä sarjan Piru irti (American Gothic) jaksossa. Hän esitti Rose Russellin roolia myöhemmin myös kahdessa muussa sarjan jaksossa vuonna 1996. Woodin ensimmäinen pääosarooli elokuvassa oli Harriet Frankovitzin osa vuonna 1998 ilmestyneessä pienen budjetin draamaelokuvassa Tunneli Kiinaan (Digging to China), jonka muissa päärooleissa esiintyivät Kevin Bacon ja Mary Stuart Masterson. Vuosina 1998–1999 hän esitti Chloe Watersin roolia televisiosarjassa Pimeyden sydän (Profiler) ja vuosina 1999–2002 hänellä oli vakituinen rooli Jessie Sammlerina, Billy Campbellin esittämän Rick Sammlerin tyttärenä, draamasarjassa Vielä kerran (Once and Again). Vuonna 2001 hänellä oli pääosarooli elokuvassa Pikku salaisuuksia (Little Secrets). Läpimurtonsa Wood teki näyteltyään pääosaroolia vuonna 2003 ensi-iltansa saaneessa elokuvassa Kolmetoista. Hän ansaitsi Tracy Louise Freelandin roolista useita palkintoehdokkuuksia. Hän oli ehdolla muun muassa Golden Globen ja SAG- palkinnon saajaksi sarjassa paras naispääosa. Saman vuoden lopulla sai ensi- iltansa Ron Howardin ohjaama Kadoksissa (The Missing), jossa hän esittää rikollisjoukon kaappaamaa Lilly Gilkesonia. Vuonna 2005 hän esiintyi elokuvissa Kiukun parempi puoli (The Upside of Anger), Pretty Persuasion ja Down in the Valley ja vuonna 2006 hän toimi ääninäyttelijänä elokuvan Asterix ja viikingit englanninkielisessä versiossa sekä elokuvassa Huisi hai (Shark Bait). Hän esiintyi vuonna 2005 myös Bright Eyes -yhtyeen kappaleen "At the Bottom of Everything" ja Green Day -yhtyeen kappaleen "Wake Me Up When September Ends" musiikkivideoilla ja vuonna 2007 Marilyn Mansonin kappaleen "Heart-Shaped Glasses" musiikkivideolla. Woodin myöhempiä rooleja ovat olleet muun muassa Mickey Rourken esittämän Randy ”The Ram” Robinsonin tyttären Stephanien rooli elokuvassa The Wrestler – painija (The Wrestler) vuodelta 2008 ja vampyyrikuningatar Sophie-Anne Leclerqin rooli HBO:n televisiosarjassa True Blood, jossa hän teki ensiesiintymisensä vuonna 2009. Hän oli vuonna 2011 ehdolla Emmy-palkinnon ja vuonna 2012 Golden Globen saajaksi suorituksestaan Veda Piercen roolissa HBO:n minisarjassa Mildred Pierce. Vuodesta 2016 Wood on esittänyt androidi Dolores Abernathya HBO:n tieteissarjassa Westworld. == Laulajana == Wood esitti vuonna 2002 kappaleet ”Christmas Isn't Christmas Without You” ja ”Silver and Gold” eri esittäjien joululevyllä School's Out! Christmas. Vuonna 2012 julkaistiin hyväntekeväisyysalbumi Chimes of Freedom: The Songs of Bob Dylan Honoring 50 Years of Amnesty International, jolla Wood esittää kappaleen ”I'd Have You Anytime”. Vuosina 2016–17 Wood toimi elektropop-duossa Rebel and a Basketcase yhdessä multi-instrumentalisti Zach Villan kanssa. == Yksityiselämä == Wood avioitui lokakuussa 2012 englantilaisen näyttelijän Jamie Bellin kanssa, jonka kanssa oli seurustellut vuosina 2005–2006 ja uudelleen vuodesta 2011. Parilla on yksi lapsi, heinäkuussa 2013 syntynyt poika. Bell ja Wood esiintyivät yhdessä Green Dayn musiikkivideolla ”Wake Me Up When September Ends” vuonna 2005. Pari erosi vuonna 2014 kahden avioliittovuoden jälkeen. Ennen liittoa Bellin kanssa Wood oli vuonna 2010 kihloissa muusikko Marilyn Mansonin kanssa. Tammikuussa 2017 Wood kihlautui yhtyetoverinsa Zach Villan kanssa. He purkivat kihlauksen saman vuoden syyskuussa. Wood on kertonut julkisesti olevansa biseksuaali. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1998 Tunneli Kiinaan Digging to China Harriet Frankowitz Lumotut sisaret Practical Magic Kylie Owens 2002 Pikku salaisuuksia Little Secrets Emily Lindstrom Simone S1m0ne Lainey Christian Taransky 2003 Kadoksissa The Missing Lilly Gilkeson Kolmetoista Thirteen Tracy Louise Freeland 2005 Pretty Persuasion Pretty Persuasion Kimberly Joyce Kiukun parempi puoli The Upside of Anger Lavender “Popeye” Wolfmeyer 2006 Juoksee saksien kanssa Running with Scissors Natalie Finch Down in the Valley Down in the Valley October, ”Tobe” Asterix ja viikingit Asterix and the Vikings Abba (äänirooli) Huisi hai Shark Bait Cordelia (äänirooli) 2007 King of California King of California Miranda Across the Universe Across the Universe Lucy Carrigan Battle for Terra Battle for Terra Mala (äänirooli) Viimeinen uhri Life Before Her Eyes nuori Diana 2008 The Wrestler – painija The Wrestler Stephanie Ramzinski 2009 Whatever Works Whatever Works Melodie 2010 Salaliittolainen The Conspirator Anna Surratt 2011 Vallan kääntöpuoli The Ides of March Molly Stearns 2013 The Death of Charlie Countryman Charlie Countryman Gabi Ibanescu A Case of You – sekaisin sinusta A Case of You Birdie Hazel 2014 Barefoot Barefoot Daisy Kensington 2015 Strange Magic Strange Magic Marianne (äänirooli) 2015 Into the Forest Into the Forest Eva 2017 Allure Allure Laura Drake 2019 Frozen II Frozen II kuningatar Iduna (äänirooli) 2020 Kajillionaire Kajillionaire Dolio Dyne Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jakso(t) 1995–1996 Piru irti American Gothic Rose Russell 1998–1999 Pimeyden sydän Profiler Chloe Waters 1999–2002 Vielä kerran Once and Again Jessie Sammler 56 jaksoa 2000 Enkelin kosketus Touched by an Angel Sarah Radcliff ”Pandora’s Box” 2002 West Wing The West Wing Hogan Gregg ”The Black Vera Wang” 2003 C.S.I. CSI: Crime Scene Investigation Nora Easton ”Got Murder?” 2009–2011 True Blood True Blood Sophie-Anne Leclerq 2011 Mildred Pierce Mildred Pierce Veda Pierce minisarja; 2 jaksoa 2013 Robot Chicken Robot Chicken Minni Hiiri / äiti (ääni) ”Botched Jewel Heist” 2015 Doll & Em Doll & Em Evan 5 jaksoa 2016–2022 Westworld Westworld Dolores Abernathy 20 jaksoa 2018 Drunk History Drunk History useita 2 jaksoa == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1987 syntyneet Luokka:Elävät henkilöt Luokka:Seulonnan keskeiset artikkelit